ଏହି କଥାକୁ ପ୍ରମାଣିତ କରିଛନ୍ତି ଜଣେ ୨୦ ବର୍ଷର ଯୁବକ । ସମ୍ କୋଭିଡ୍ ହସ୍ପିଟାଲରେ କରୋନାକୁ ପରାସ୍ତ କରି ଘରକୁ ଫେରିଛନ୍ତି ପ୍ରତୀକ୍ଷ କାଦାମ୍ବାଲୁ ।
ଦୀର୍ଘ ଏକ ମାସ ଧରି ଏହି ଅଦୃଶ୍ୟ ଶତୃ ସହିତ ଯୁଦ୍ଧ କରିବା ପରେ ଶେଷରେ କୋଭିଡକୁ ପରାଜୟ କରି ସୁସ୍ଥ ହୋଇ ଘରକୁ ଫେରିଛନ୍ତି ପ୍ରତୀକ୍ଷ ।
ରାୟଗଡ଼ାସ୍ଥ ମୁନିଗୁଡା ଅଞ୍ଚଳର ଯୁକ୍ତ ୩ ଶେଷ ବର୍ଷର ଛାତ୍ର ପ୍ରତୀକ୍ଷ କରୋନା ସଂକ୍ରମିତ ହୋଇ ଗତ ଏପ୍ରିଲ୍ ୩୦ ତାରିଖ ଦିନ ସମ୍ କୋଭିଡ୍ ହସ୍ପିଟାଲରେ ଭର୍ତି ହୋଇଥିଲେ ।
ହସ୍ପିଟାଲରେ ଭର୍ତି ହେବା ସମୟରେ ତାଙ୍କ ଅବସ୍ଥା ସଙ୍କଟାପନ୍ନ ଥିଲା । ତାଙ୍କୁ ତୁରନ୍ତ ଆଇସିୟୁରେ ଭର୍ତି କରାଯାଇ ଚିକିତ୍ସା ଆରମ୍ଭ କରାଯାଇଥିଲା ।
ସ୍ୱାସ୍ଥ୍ୟ ଅବସ୍ଥା କ୍ରମଶଃ ବିଗିଡ଼ିବାରୁ ତାଙ୍କୁ ଭେଂଟିଲେଟରରେ ରଖାଯାଇଥିଲା । ଏହା ସହ ତାଙ୍କର ଶରୀରରେ ଟ୍ରାକିଓଷ୍ଟୁମି ମଧ୍ୟ କରାଯାଇଥିଲା ।
ତେବେ ସମ୍ ଡାକ୍ତର, ନର୍ସ ଏବଂ ସ୍ୱାସ୍ଥ୍ୟକର୍ମୀମାନେ ଅକ୍ଳାନ୍ତ ପରିଶ୍ରମ କରିଥିଲେ ତାଙ୍କୁ ସୁସ୍ଥ କରିବା ପାଇଁ ।
ସେମାନଙ୍କର ପରିଶ୍ରମ ସାର୍ଥକ ବି ହୋଇଥିଲା । ଧିରେ ଧିରେ ସୁସ୍ଥ ହୋଇଥିଲେ ପ୍ରତୀକ୍ଷ ।
ଭେଣଲେଟରରୁ ବାହାରିବା ସହ କିଛି ଦିନ ମଧ୍ୟରେ ଆଇସିୟୁରୁ ମଧ୍ୟ ତାଙ୍କୁ ବାହାରକୁ ନିଆଯାଇ ୱାର୍ଡରେ ଚିକିତ୍ସା କରାଯାଇଥିଲା ।
ଧିରେ ଧିରେ ସୁସ୍ଥ ହେବା ସହ କୋଭିଡମୁକ୍ତ ହୋଇଥିଲେ ପ୍ରତୀକ୍ଷ । ଏହି ସମୟରେ ତାଙ୍କ ପରିବାର ସହ ନିୟମିତ ଯୋଗାଯୋଗରେ ଥିଲେ ସମ୍ କୋଭିଡ୍ ହସ୍ପିଟାଲର ହେଲ୍ପଡେସ୍କ ।
ତାଙ୍କ ସ୍ୱାସ୍ଥ୍ୟାବସ୍ଥା ବିଷୟରେ ଖବର ଦେବା ସହ ଭିଡିଓ କଲ କରି ପ୍ରତୀକ୍ଷ କିଭଳି ଅଛନ୍ତି ସେ ଦୃଶ୍ୟ ମଧ୍ୟ ପରିବାରକୁ ଦେଖାଉଥିଲେ ।
ଦୀର୍ଘ ଏକ ମାସର ଉତ୍ତମ ଚିକିତ୍ସା ଫଳରେ ସେ ଏବେ ସୁସ୍ଥ ହୋଇ ନିଜ ଘର ମୁନିଗୁଡ଼ା ଫେରିଯାଇଛନ୍ତି ।
ଭୁବନେଶ୍ୱର,ମେ ୨୧(ଲୋକାଲ ୱାୟାର): ଆସନ୍ତା ୩ ଘଣ୍ଟାରେ ରାଜ୍ୟର ଅଧିକାଂଶ ଜିଲ୍ଲାରେ ଧୂଳିଝଡ଼, କାଳବୈଶାଖୀ ବର୍ଷା ଓ ବଜ୍ରପାତ ହେବାର ଆଶଙ୍କା ଥିବା ନେଇ ଭୁବନେଶ୍ୱରସ୍ଥିତ ଆଞ୍ଚଳିକ ପାଣିପାଗ କେନ୍ଦ୍ର ପକ୍ଷରୁ ସତର୍କ ସୂଚନା ଜାରି କରାଯାଇଛି ।
ଗଞ୍ଜାମ, ଗଜପତି, ନୟାଗଡ଼, ଢେଙ୍କାନାଳ, କନ୍ଧମାଳ, କଟକ (କଟକ ସହର), ଖୋର୍ଦ୍ଧା (ଭୁବନେଶ୍ୱର), ଭଦ୍ରକ, ଯାଜପୁର, ଜଗତସିଂହପୁର, କେନ୍ଦ୍ରାପଡ଼ା, ମୟୂରଭଞ୍ଜ, କୋରାପୁଟ, ରାୟଗଡ଼ା, ସୁନ୍ଦରଗଡ଼, ଝାରସୁଗୁଡ଼ା ଓ ବରଗଡ ଜିଲ୍ଲା ପାଇଁ ସତର୍କ ସୂଚନା ଜାରି କରିଛି ପାଣିପାଗ ବିଭାଗ ।
ସେହିପରି କେନ୍ଦୁଝର, ନବରଙ୍ଗପୁର, ମାଲକାନଗିରି, ପୁରୀ, ବୌଦ୍ଧ, ଦେବଗଡ଼, ବାଲେଶ୍ୱର ଓ ସମ୍ବଲପୁରରେ ମଧ୍ୟ କାଳବୈଶାଖୀ ଆଶଙ୍କା ରହିଛି ।
ଏହି ସବୁ ଜିଲ୍ଲାରେ ସାଧାରଣରୁ ମଧ୍ୟମ ଧରଣର ବର୍ଷା ହେବା ସହ ଘଡଘଡି ଓ ବଜ୍ରପାତ ହେବ ବୋଲି ସତର୍କ କରାଯାଇଛି । ଏହା ସହ ୪୦ରୁ ୫୦ କିମି ବେଗରେ ପବନ ବହିପାରେ ।
ଲୋକଙ୍କୁ ନିରାପଦ ସ୍ଥାନକୁ ଯିବାକୁ ପାଣିପାଗ ବିଭାଗ ପରାମର୍ଶ ଦେଇଛନ୍ତି ।
ଭୁବନେଶ୍ୱର, ମାର୍ଚ୍ଚ ୧୨(ଲୋକାଲ ୱାୟାର): ଜନସାଧାରଣଙ୍କ ସହଭାଗିତା ଯେକୌଣସି ବଡ଼ ସମସ୍ୟାର ସମାଧାନ କରିପାରେ ।
ଏକଥାକୁ ସତ କରି ଦେଖାଇଛନ୍ତି ମାଲକାନଗିରି ବନଖଣ୍ଡ ଅଧିକାରୀ ପ୍ରଦୀପ ମିରାସେ ।
ସ୍ଥାନୀୟ ବନ ସୁରକ୍ଷା ସମିତିର ସହଯୋଗରେ ସେ ଚଳିତ ବର୍ଷ ଜଙ୍ଗଲ ନିଆଁକୁ ନିୟନ୍ତ୍ରଣ କରିବାରେ ସଫଳ ହୋଇଛନ୍ତି ।
୨୦୧୯ ମସିହାରେ ମାଲକାନଗିରି ବନଖଣ୍ଡ ଅଧୀନରେ ୨୧୫୨ଟି ସ୍ଥାନରେ ନିଆଁ ଲାଗିଥିବା ବେଳେ ୨୦୨୦ରେ ଏହି ସଂଖ୍ୟା ୧୧୬୦ ଆଉ ଏବେ ଜାନୁୟାରୀରୁ ମାର୍ଚ୍ଚ ଯାଏଁ ମାତ୍ର ୨୩୦ଟି ସ୍ଥାନରେ ନିଆଁ ଲାଗିଛି ।
ଯାହାକି ଗତ ଦୁଇ ବର୍ଷର ଜଙ୍ଗଲ ନିଆଁର ପରିମାଣ ତୁଳନାରେ ଯଥେଷ୍ଟ କମ୍ । ଆଉ ଏସବୁ ସମ୍ଭବ ହୋଇଛି ସ୍ଥାନୀୟ ବନ ସୁରକ୍ଷା ସମିତି ଦ୍ୱାରା ।
ଚାରିଆଡ଼େ ଜଙ୍ଗଲ ଜଳୁଥିବା ଖବର ଲୋକଙ୍କୁ ବ୍ୟତିବ୍ୟସ୍ତ କରୁଥିବା ବେଳେ ମାଲକାନଗିରି ବନଖଣ୍ଡ ଏ ଦିଗରେ ନିଶ୍ଚିତ ଭାବେ ସମସ୍ତଙ୍କୁ ଆଶ୍ୱସ୍ତ କରିବ । ଗତ ଦୁଇ ବର୍ଷର ରେକର୍ଡକୁ ଭିତ୍ତିକରି ପ୍ରତି ବନାଞ୍ଚଳରେ ଫାୟାର୍ ପଏଣ୍ଟକୁ ଚିହ୍ନଟ କରାଯାଇଛି ।
ପାଖାପାଖି ୬୦୦ ବନ ସୁରକ୍ଷା ସମିତି, ବନ ବିଭାଗ କର୍ମଚାରୀଙ୍କ ମିଳିତ ପ୍ରାୟାସରେ ୨୭ଟି ଅତି ସମ୍ବେଦନଶୀଳ ଜଙ୍ଗଲ ନିଆଁ ଅଞ୍ଚଳକୁ ଆୟ କରିବାକୁ ଚେଷ୍ଟା କରାଯାଉଛି ।
ବନାଞ୍ଚଳ ଅଧୀନରେ ଥିବା ମହୁଲ ଗଛକୁ ଚିହ୍ନଟ କରି ସେଠାରେ ଆଗୁଆ କଣ୍ଟ୍ରୋଲ ବର୍ଣ୍ଣିଂ ପ୍ରକ୍ରିୟା କରାଯାଇଛି । ଫଳରେ ସ୍ଥାନୀୟ ଲୋକଙ୍କ ପାଇଁ ମହୁଲ ଗୋଟାଇବାରେ ଯେଉଁ ଅସୁବିଧା ଉପୁଜୁଥିଲା ତା'ର ସମାଧାନ ହୋଇ ପାରିଲା ।
'ଆମ ଜଙ୍ଗଲ ଯୋଜନା'ରେ ଗାଁ ଗାଁରେ ବୈଠକ ଡାକି ଲୋକଙ୍କୁ ଜଙ୍ଗଲ ନିଆଁର ଭୟାବହତା, ଏନେଇ ଥିବା ଦଣ୍ଡ ବିଧାନ ବାବଦରେ ସଚେତନ କରାଯାଇ ପାରିଛି ।
ଫେବୃୟାରୀ ଅରମ୍ଭ ପୂର୍ବରୁ ପାଖାପାଖି ଏମିତି ୧୦୦ରୁ ଅଧିକ ସଚେତନତା କାର୍ଯ୍ୟକ୍ରମ ଗାଁଲୋକଙ୍କ ପାଇଁ ଗାଁ ଲୋକଙ୍କ ଦ୍ୱାରା କରାଯାଇଛି ।
ଏଠାରେ ଫାୟାର୍ ଲାଇନ୍ ଟ୍ରେସିଂ ପ୍ରକ୍ରିୟାକୁ ମଧ୍ୟ ବ୍ୟବସ୍ଥିତ ଢଙ୍ଗରେ ପରିଚାଳିତ ହୋଇଛି ।
୧୦ ଫୁଟ୍ ଓସାରର ୫ କିଲୋମିଟର ଦୈର୍ଘ୍ୟର ଗୋଟିଏ ଗୋଟିଏ ଜାଗା ଚିହ୍ନଟ କରି ଫାୟାର ଲାଇନ୍ ଟ୍ରେସିଂ କରି ଆରମ୍ଭରୁ ଶେଷ ଯାଏଁ ଏହାର ଭିଡିଓ ଡକୁ୍ୟମେଣ୍ଟେସନ୍ କରାଯାଇଛି ।
ଫଳରେ ପରିଚାଳନାଗତ ତ୍ରୁଟି ଉପୁଜିନି । ସ୍ଥାନୀୟ ଲୋକଙ୍କୁ ଶପଥ ପାଠ କରାଇ ଓ ଲୋକଗୀତ ଦ୍ୱାରା ମଧ୍ୟ ଜଙ୍ଗଲ ନିଆଁ ବାବଦରେ ମଧ୍ୟ ସଚେତନତା କରାଯାଉଛି ।
ବନ ବିଭାଗ ଦ୍ୱାରା ବାଲିମେଳା ଜଳଭଣ୍ଡାର ଅଞ୍ଚଳରେ ଥିବା ଜଙ୍ଗଲରେ ନିଆଁକୁ ଆୟତ୍ତ କରିବା ପାଇଁ ନିକଟରେ 'ଗୁରୁପ୍ରିୟା' ନାମରେ ଏକ ମୋଟର ବୋଟ ଆରମ୍ଭ କରାଯାଇଛି ।
ଯାହାକି ଜଳଭଣ୍ଡାର ଭିତରେ ଯେକୌଣସି ଜଙ୍ଗଲରେ ନିଆଁକୁ ଆୟତ୍ତ କରିବାରେ ସାହାଯ୍ୟ କରିବ ।
କେବଳ ସେତିକି ନୁହେଁ ଆନ୍ଧ୍ର ଓ ଓଡ଼ିଶା ଲୋକଙ୍କ ଦ୍ୱାରା ଏଠାରେ ବଡ଼ଯାତ୍ରା ନାମରେ ଆୟୋଜିତ ହେଉଥିବା ପାରମ୍ପରିକ ପୂଜାକୁ ମଧ୍ୟ ଆୟତ୍ତାଧୀନ କରାଯାଇଛି । ଏହି ପୂଜାରେ ଠାକୁରାଣୀ ଆନ୍ଧ୍ରରୁ ବାହାରି ମାଲକାନଗିରିରେ ପହଞ୍ଚିଥାନ୍ତି ।
ଏହି ସମୟରେ ପାରମ୍ପରିକ ଅଧିବାସୀମାନେ ଯିବା ଆସିବା ପାଇଁ ବ୍ୟବହାର କରୁଥିବା ମୋଟୁ, କାଳିମେଳା, ମାଲକାନଗିରି ରେଞ୍ଜ ଅଧୀନରେ ଥିବା ରାସ୍ତାରେ ପଡୁଥିବା ଜଙ୍ଗଲରେ ନିଆଁ ଲଗାଇଥାନ୍ତି । ତେଣୁ ଚଳିତ ବର୍ଷ ସେଠାରେ ବିଭାଗ ପାଟ୍ରୋଲଂ ବ୍ୟବସ୍ଥାକୁ କଡ଼ା କଡ଼ି କରିଛି ।
ସେହିପରି କନ୍ଧମାଳ ଜିଲ୍ଲା ବାଲିଗୁଡ଼ା ଫରେଷ୍ଟ ଡିଭିଜନ୍ ଜଙ୍ଗଲ ନିଆଁକୁ ନିୟନ୍ତ୍ରଣ କରିବାକୁ ଯାଇ 'ରିଙ୍ଗ ଆଣ୍ଡଷ୍ଟ୍ରିପ୍ ଟେକ୍ନୋଲେଜି'କୁ ଆପଣେଇଛନ୍ତି ।
ମହୁଲ ଫୁଲ ଗୋଟାଇବା ପାଇଁ ଏଠାକାର ଆଦିବାସୀ ଲୋକମାନେ ଶୁଖିଲା ପତ୍ରକୁ ଜଳାଉଥିବା ବେଳେ ବନ ବିଭାଗ ପୂର୍ବରୁ ପ୍ରତିଷେଧକ ବ୍ୟବସ୍ଥା ଗ୍ରହଣ କରିଛି ।
ଡିଭିଜନ୍ ଅଧୀନରେ ଥିବା ମହୁଲ ଗଛ ଓ ଏହାର ଜିପିଏସ୍ ଠିକଣା ଟ୍ରେସିଂ କରାଯାଇ ଏହି ଗଛର ମାଲିକାନା ସ୍ୱତ୍ୱ ଥିବା ମୁରବିଙ୍କ ସହ ଆପୋଷ ଆଲୋଚନା କରାଯାଇଛି ।
ପରେ ସେମାନଙ୍କ ସହାୟତାରେ ସଂପୃକ୍ତ ଗଛର ତଳେ ଶୁଖିଲା ପତ୍ରକୁ ଜଳାଯାଇଛି । ଜନ ସହଭାଗିତାରେ ବନ ବିଭାଗର ଏହି ପ୍ରଚେଷ୍ଟାରେ ସେଠାରେ ଜଙ୍ଗଲ ନିଆଁକୁ ଗତ ଦୁଇ ବର୍ଷ ହେଲା ନିୟନ୍ତ୍ରଣ କରାଯାଇ ପାରୁଛି ।
୨୦୧୮ ମସିହାରେ ସେଠାରେ ବନ ବିଭାଗ ୨୩୯୮ଟି ସ୍ଥାନରେ ନିଆଁ ଲାଗିଥିବା ସ୍ଥାନ ଚିହ୍ନଟ କରିଥିବା ବେଳେ ୨୦୧୯ରେ ଏହି ସଂଖ୍ୟା ୨୦୪୭, ୨୦୨୦ରେ ୧୨୦୭କୁ ଖସିଛି ।
ଭୁବନେଶ୍ୱର, ଜାନୁଆରୀ ୫(ଲୋକାଲ ୱାୟାର): ରାୟଗଡ଼ା ଜିଲ୍ଲାର ମୁନିଗୁଡ଼ା ଓ ବ୍ରହ୍ମପୁର ନିକଟରେ କ୍ରାଇମବ୍ରାଞ୍ଚ ଏସଟିଏଫ ଟିମ୍ ଏବଂ ଅବକାରୀ ବିଭାଗ ଭିନ୍ନ ଭିନ୍ନ ଚଢ଼ାଉରେ ପ୍ରାୟ ଦେଢ଼ କୋଟି ଟଙ୍କାର ଗଞ୍ଜେଇ ଜବତ କରିଥିବା ବେଳେ ୩ ଜଣଙ୍କୁ ଗିରଫ କରିଛି ।
ବ୍ରହ୍ମପୁର ଅବକାରୀ ବିଭାଗର କର୍ମଚାରୀମାନେ ରାଜପଥରେ ଏକ ନଡ଼ିଆକତା ବୋଝେଇ ଟ୍ରକ, ଏକ କାର ଏବଂ ଏକ ପିକ ଅପ୍ ଭ୍ୟାନକୁ ଅଟକାଇ ତଲାସୀ କରିବାରୁ ୧୧ କ୍ୱିଣ୍ଟାଲ ଗଞ୍ଜେଇ ଜବତ କରିଥିଲେ ।
ଜବତ ଗଞ୍ଜେଇର ବଜାର ମୂଲ୍ୟ ପ୍ରାୟ ୫୫ ଲକ୍ଷ ଟଙ୍କା ହେବ ବୋଲି କୁହାଯାଇଛି ।
ଏହି ଗଞ୍ଜେଇକୁ ଗଜପତିରୁ ଉତ୍ତରାଖଣ୍ଡ ନିଆଯାଉଥିବା ବେଳେ ଏହି କାରବାରରେ ଜଡ଼ିତ ତିନି ଜଣଙ୍କୁ ଗିରଫ କରାଯାଇଥିବା ବିଭାଗ ପକ୍ଷରୁ କୁହାଯାଇଛି ।
ଅପରପକ୍ଷରେ ରାୟଗଡ଼ା ଜିଲ୍ଲା ମୁନିଗୁଡ଼ାର ଟିକରପଦା ହରିଜନ ସାହି ନିକଟରେ ଏକ ୧୨ ଚକିଆ ଟ୍ରକକୁ ଆଜି କ୍ରାଇମବ୍ରାଞ୍ଚ ଏସଟିଏଫ ଟିମ୍ ଅଟକାଇ ତଲାସୀ କରିବାରୁ ବିପୁଳ ପରିମାଣର ଗଞ୍ଜେଇ ଜବତ କରିଛନ୍ତି ।
ଟ୍ରକରୁ ପ୍ରାୟ ୨ ଟନ୍ ଗଞ୍ଜେଇ ମିଳିଥିବା ବେଳେ ଏହାର ବଜାର ମୂଲ୍ୟ ପ୍ରାୟ ୧ କୋଟି ଟଙ୍କା ହେବ ।
ତେବେ ଟ୍ରକରେ ଥିବା ୩ ଜଣ ବ୍ୟକ୍ତି ଖସିଯିବାରେ ସକ୍ଷମ ହୋଇଛନ୍ତି । ସେମାନଙ୍କୁ ଚିହ୍ନଟ କରାଯାଇଛି ଏବଂ ଶୀଘ୍ର ଗିରଫ କରାଯିବ ବୋଲି ଏସଟିଏଫ ପକ୍ଷରୁ କୁହାଯାଇଛି ।
ଭୁବନେଶ୍ୱର, ଡିସେମ୍ବର ୭ (ଲୋକାଲ ୱାୟାର) : ଓଡ଼ିଶାରେ ଶୀତ ବଢୁଥିବା ବେଳେ ଦକ୍ଷିଣ ଓ ପଶ୍ଚିମ ଓଡ଼ିଶାର ପ୍ରଚଣ୍ଡ ଜାଡ଼ ଅନୁଭୂତ ହେଉଛି ।
ଗତ ୨୪ ଘଣ୍ଟା ମଧ୍ୟରେ ୧୨ଟି ସହରର ସର୍ବନିମ୍ନ ତାପମାତ୍ରା ୧୪ ଡିଗ୍ରୀ ତଳକୁ ଖସିଥିବା ବେଳେ ଫୁଲବାଣୀରେ ସବୁଠାରୁ କମ୍ ୮.୫ ଡିଗ୍ରୀ ସେଲସିୟସ ତାପମାତ୍ରା ରେକର୍ଡ ହୋଇଛି ବୋଲି ଭୁବନେଶ୍ୱରସ୍ଥିତ ପାଣିପାଗ ବିଭାଗର ଆଞ୍ଚଳିକ କାର୍ଯ୍ୟାଳୟ ପକ୍ଷରୁ ସୋମବାର ସୂଚନା ଦିଆଯାଇଛି ।
ସର୍ବନିମ୍ନ ୧୪ ଡିଗ୍ରୀ ସେଲସିୟସ ତଳେ ଥିବା ୧୨ ସହର ହେଲା, ସୋନପୁର (୮.୮), ଦାରିଙ୍ଗିବାଡ଼ି (୯), ଅନୁଗୁଳ (୧୦.୬), କୋରାପୁଟ (୧୦.୬), ଭବାନୀପାଟଣା (୧୧.୬), ସୁନ୍ଦରଗଡ଼ (୧୩), ମାଲକାନଗିରି (୧୩), ବୌଦ୍ଧ (୧୩), ତାଳଚେର (୧୩.୩), ଝାରସୁଗୁଡ଼ା, (୧୩.୪) ଏବଂ ବଲାଙ୍ଗୀରରେ (୧୩.୫) ।
ତେବେ ଭୁବନେଶ୍ୱରରେ ତାପମାତ୍ରା ୧୭.୬ ଡିଗ୍ରୀ ସେଲସିୟସ ରହିଥିବା ବେଳେ କଟକରେ ୧୬.୪ ଡିଗ୍ରୀ ଅଛି ।
ଅନ୍ୟପଟେ ଚାନ୍ଦବାଲି ଏବଂ ରାୟଗଡ଼ାରେ ଅତିଘନ କୁହୁଡ଼ି ହୋଇଥିବା ବେଳେ ଦୃଶ୍ୟମାନ ଦୂରତା ୪୦ ମିଟର ରହିଥିଲା ।
ସେହିଭଳି ପାରାଦୀପ, ସୋନପୁର ଏବଂ ବୌଦ୍ଧରେ ମଧ୍ୟ ଘନକୁହୁଡି ରହିଥିଲା । ପାରାଦୀପଠାରେ ଦୃଶ୍ୟମାନ ଦୂରତା ୫୦ ମିଟର ଥିବାବେଳେ ସୋନପୁର ଏବଂ ବୌଦ୍ଧ ଠାରେ ଦୃଶ୍ୟମାନ ଦୂରତା ୧୦୦ ମିଟର ରହିଥିଲା ।
ଭୁବନେଶ୍ୱର, କଟକ, କୋରାପୁଟ ଏବଂ ନୟାଗଡ଼ରେ ହାଲୁକା କୁହୁଡି ରହିଥିଲା ।
ଭୁବନେଶ୍ୱର, ନଭେମ୍ବର ୨୩ (ଲୋକାଲ ୱାୟାର) : ଦକ୍ଷିଣ-ପୂର୍ବ ତଥା ସଂଲଗ୍ନ ଦକ୍ଷିଣ-ପୂର୍ବ ବଙ୍ଗୋପସାର ଅଞ୍ଚଳରେ ସୃଷ୍ଟ ଲଘୁଚାପ ୱେଲମାର୍କରେ ପରିଣତ ହୋଇଥିବା ବେଳେ ଆହୁରି ଘନୀଭୂତ ହୋଇ ଅବପାତର ରୂପ ନେଇପାରେ ।
ଆଗାମୀ ୨୪ ଘଣ୍ଟାରେ ଆହୁରି ଘନୀଭୂ ହୋଇ ସାମୁଦ୍ରିକ ଝଡ ବା ବାତ୍ୟାର ରୂପନେଇ ପାରେ ବୋଲି ଭୁବନେଶ୍ୱରସ୍ଥିତ ଆଞ୍ଚଳିକା ପାଣିପାଗ ବିଜ୍ଞାନ କେନ୍ଦ୍ର ସୋମବାର ସୂଚନା ଦେଇଛି ।
ଏହା ପ୍ରଭାବରେ ଆସନ୍ତା ୨୫ରୁ ଓଡ଼ିଶାର କିଛି ଜିଲ୍ଲାରେ ପ୍ରବଳରୁ ଅତି ପ୍ରବଳ ବର୍ଷା ସମ୍ଭାବନା ରହିଛି ।
ଲଘୁଚାପଟି ପଶ୍ଚିମ-ଉତ୍ତରପଶ୍ଚିମକୁ ମୁହାଁଇ ୨୫ ସୁଦ୍ଧା ତାମିଲନାଡୁ ଓ ପୁଡୁଚେରୀ ଉପକୂଳ ଛୁଇଁବ ।
ଏହାର ପ୍ରଭାବ ସିଧାସଳଖ ଓଡ଼ିଶା ଉପରେ ନାହିଁ ବୋଲି ପାଣିପାଗ ବିଭାଗ କହିଛି ।
ପ୍ରଭାବରେ ୨୫ରୁ ଦକ୍ଷିଣ ଓଡ଼ିଶାର କିଛି ସ୍ଥାନରେ ଏବଂ ୨୬ରେ ଅଧିକାଂଶ ସ୍ଥାନରେ ସ୍ୱଳ୍ପରୁ ମଧ୍ୟମ ବର୍ଷା ହେବାର ସମ୍ଭାବନା ରହିଛି।
ଆଜି କନ୍ଧମାଳ, ଅନୁଗୁଳ, ମୟୂରଭଞ୍ଜ, କଳାହାଣ୍ଡି, ଗଜପତି, ରାୟଗଡ଼ା ଓ ଢେଙ୍କାନାଳ ଜିଲ୍ଲାର କେତେକ ସ୍ଥାନରେ ବର୍ଷା ସମ୍ଭାବନା ରହିଛି ।
୨୫ ତାରିଖରେ କୋରାପୁଟ, ରାୟଗଡ଼ା ଓ ଗଜପତିରେ ପ୍ରବଳ ବର୍ଷା ଆଶଙ୍କା ଥିବାରୁ ୟେଲୋ ୱାର୍ଣ୍ଣିଂ ଜାରି କରାଯାଇଛି ।
୨୬ ତାରିଖରେ ଗଜପତି ଓ ରାୟଗଡ଼ାରେ ପ୍ରବଳରୁ ଅତି ପ୍ରବଳ ବର୍ଷା ସମ୍ଭାବନା ଥିବାବେଳେ କନ୍ଧମାଳ, ନବରଙ୍ଗପୁର, କଳାହାଣ୍ଡି ମାଲକାନଗିରି ଓ କୋରାପୁଟ ଜିଲ୍ଲାରେ ପ୍ରବଳ ବର୍ଷା ସମ୍ଭାବନା ରହିଛି ବୋଲି ପାଣିପାଗ କେନ୍ଦ୍ର କହିଛି । ଏ ସମସ୍ତ ଜିଲ୍ଳାକୁ ୟେଲୋ ୱାର୍ଣ୍ଣିଂ ଜାରି କରାଯାଇଛି ।
ଭୁବନେଶ୍ୱର, ନଭେମ୍ବର ୨୩(ଲୋକାଲ ୱାୟାର): ରାୟଗଡ଼ାର ପ୍ରାକୃତିକ ଶୋଭାରାଜି, ବଣପାହାଡ଼ଘେରା ଜଙ୍ଗଲ ଭିତରେ ଝରଣାର କୁଳୁ କୁଳୁ ନାଦ ଓ ତା' ଭିତରେ ରଚନା ହେଉଛି ନୂଆ ଗୋଟେ ପ୍ରେମ କାହାଣୀ ।
ଏ କାହାଣୀ ଏମିତି ସେମିତି ନୁହେଁ କି ୟାର, ତା'ର କାହାଣୀ ନୁହେଁ । ଓଲିଉଡ ଅଭିନେତା ଜ୍ୟୋତି ଓ ନାୟିକା ଭୂମିକାଙ୍କ କାହାଣୀ । ପ୍ରେମ କାହାଣୀ । ଦୁହିଁଙ୍କୁ ନେଇ ଏ କାହାଣୀ ଏବେ ଜୋରରେ ଆଗେଇଛି ।
ଆଉ ଏହାର ମଙ୍ଗ ଧରିଛନ୍ତି ଓଲିଉଡ ଗିମିକ୍ ମାଷ୍ଟର୍ ସଞ୍ଜୟ ନାୟକ । ଆର୍ ଆର୍ ଇଭେଣ୍ଟସ୍ ପ୍ରଯୋଜନା ସଂସ୍ଥା ତରଫରୁ ନିର୍ମାଣ ହେଉଛି ନୂଆ ଓଡ଼ିଆ ଚଳଚ୍ଚିତ୍ର 'ଆଉ ଗୋଟେ ଲଭଷ୍ଟୋରୀ' ।
ଏହାର ପ୍ରଯୋଜନା ଭାର ସମ୍ଭାଳିଛନ୍ତି ପ୍ରଯୋଜକ ରମେଶ ବାରିକ । ସିନେମାର ନିଦେ୍ର୍ଦଶନା ଦେଉଛନ୍ତି ସଞ୍ଜୟ ନାୟକ । ବର୍ତ୍ତମାନ ସିନେମାର ସୁଟିଂ ରାୟଗଡ଼ାର ବିଭିନ୍ନ ସ୍ଥାନରେ ଚାଲିଛି ।
ସେପଟେ ଉଭୟ ନାୟକ-ନାୟିକା ସୁଟିଂ ସେଟର ଭିଡିଓକୁ ସୋସିଆଲ୍ ମିଡିଆରେ ପୋଷ୍ଟ କରିଛନ୍ତି । ଭୂମିକା ନିଜ ଇନଷ୍ଟାଗ୍ରାମରେ ଫ୍ୟାନମାନଙ୍କୁ ପଚାରିଛନ୍ତି, କ'ଣ ଏଥର ସିଟି ବାଜିବ ତ?
ଭିନ୍ନ ସ୍ୱାଦର ପ୍ରେମ କାହାଣୀକୁ ନେଇ ସିନେମାଟି ସମୃଦ୍ଧ ବୋଲି ପ୍ରଯୋଜକ ଶ୍ରୀ ବାରିକ କହିଛନ୍ତି । ଏଥିସହିତ ତାଙ୍କ ପ୍ରଯୋଜନା ସଂସ୍ଥାର ଆହୁରି ୨ଟି ସିନେମାର ସୁଟିଂ ଚାଲିଥିବା ସେ କହିଛନ୍ତି ।
ରାୟଗଡ଼ା, ନଭେମ୍ବର ୧୬(ଲୋକାଲ ୱାୟାର): କୋରାପୁଟ ଜିଲ୍ଲାର ଲକ୍ଷ୍ମୀପୁରରୁ କଟକ ଅଭିମୁଖେ ଯାଉଥିବା ଯାତ୍ରୀବାହୀ ବସ୍ 'ଫର୍ଚ୍ୟୁନ୍' ରାୟଗଡ଼ା ଜିଲ୍ଲାର ବିଷମକଟକ ଅଞ୍ଚଳରେ ସୋମବାର ସନ୍ଧ୍ୟାରେ ଓଲଟି ପଡ଼ିବାରୁ ୩ ଜଣଙ୍କ ମୃତ୍ୟୁ ହୋଇଥିବା ସ୍ଥାନୀୟ ପୁଲିସ କହିଛି ।
ଅନ୍ୟ କେତେକ ଗୁରୁତର ଆହତ ଯାତ୍ରୀମାନଙ୍କୁ ବିଷମକଟକ ଗୋଷ୍ଠୀ ସ୍ୱାସ୍ଥ୍ୟକେନ୍ଦ୍ରରେ ଭର୍ତ୍ତି କରାଯାଇଛି ।
ବିଷମ କଟକ ନିକଟ ହଜାରୀଡାଙ୍ଗ ସ୍ଥାନରେ ଡ୍ରାଇଭର ଭାରସାମ୍ୟ ହରାଇବାରୁ ବସଟି ରାସ୍ତା କଡ଼କୁ ଓଲଟି ପଡ଼ିଥିଲା ।
ଘଟଣାସ୍ଥଳରେ ଡ୍ରାଇଭର ଓ ଅନ୍ୟ ୨ଜଣ ଯାତ୍ରୀଙ୍କର ମୃତ୍ୟୁ ହୋଇଛି ।
ମୃତକଙ୍କ ପରିଚୟ ମିଳି ନଥିବା ପୁଲିସ କହିଛି ।
ଭୁବନେଶ୍ୱର, ଅକ୍ଟୋବର ୩୧(ଲୋକାଲ ୱାୟାର): ୨୦୧୯ ଜୁନ୍ ୨୫ ତାରିଖରେ ରାୟଗଡ଼ା ଜିଲ୍ଲାରେ ହୋଇଥିବା ସମଲେଶ୍ୱରୀ ଏକ୍ସପ୍ରେସ୍ ଦୁର୍ଘଟଣା ପାଇଁ ଦୁଇ ଜଣ ଷ୍ଟେସନ ମ୍ୟାନେଜରଙ୍କୁ ବହିଷ୍କାର କରାଯାଇଥିବା ପୂର୍ବତଟ ରେଳପଥ ପକ୍ଷରୁ ଶନିବାର କୁହାଯାଇଛି ।
ବହିଷ୍କୃତ ଦୁଇ ମ୍ୟାନେଜର ହେଲେ କେଉଟଗୁଡ଼ା ଷ୍ଟେସନର ସଞ୍ଜୟ ଟପ୍ପୋ ଏବଂ ଏ-କେବିନର ପରିଚାଳକ ଜୟ ପ୍ରସାଦ ।
ଏଥିସହିତ ନିଲମ୍ବିତ ହୋଇଥିବା କର୍ମଚାରୀ ହେଲେ ସିଗ୍ନାଲ ଇଏସଏମ୍(ଟେକ୍ନିିସିଆନ)ଈଶ୍ୱର ରାଓ । ସେହିପରି ସିଙ୍ଗାପୁର ରୋଡ଼ ରେଳ ଷ୍ଟେସନ ପରିଚାଳକ ଭୂବନି ପ୍ରଧାନଙ୍କୁ କାରଣଦର୍ଶାଅ ନୋଟିସ ଜାରି କରାଯାଇଛି ।
ସ୍ମରଣଯୋଗ୍ୟ, ୨୦୧୯ ଜୁନ୍ ୨୫ରେ ଟାୱାରକାର ଯୋଗେ ସିଙ୍ଗାପୁରରୋଡ଼ ଷ୍ଟେସନରୁ ୭ଜଣ କର୍ମଚାରୀ ଯାଇ ଟ୍ରାକ୍ ମରାମତି କରୁଥିଲେ । ପରେ ସେହି ଟ୍ରାକରେ ଜଗଦଲପୁରରୁ ଆସୁଥିବା ସମଲେଶ୍ୱରୀ ଏକ୍ସପ୍ରେସ୍ ଟାୱାର କାରକୁ ଧକ୍କା ଦେଇଥିଲା ।
ଉଭୟ ଟ୍ରେନ୍ ଲାଇନଚୁ୍ୟତ ହେବା ପରେ ନିଆଁ ଲାଗି ଯାଇଥିଲା । ଦୁର୍ଘଟଣାରେ ଟାୱାର କାରର ୩ ଜଣ କର୍ମଚାରୀଙ୍କ ମୃତ୍ୟୁ ଘଟିବା ସହ ଜଣେ ଗୁରୁତର ଆହତ ହୋଇଥିଲେ ।
କୋଲକାତା ରେଳବାଇ ନିରାପତ୍ତା କମିଶନର ଆର.କେ ଶର୍ମାଙ୍କ ନେତୃତ୍ୱରେ ଏକ ଟିମ୍ ଦୁର୍ଘଟଣାର ତଦନ୍ତ କରି ରିପୋର୍ଟ ଦେବା ପରେ କାର୍ଯ୍ୟନୁଷ୍ଠାନ ହୋଇଛି ।
ରାୟଗଡ଼ା, ଅକ୍ଟୋବର ୨୧(ଲୋକାଲ ୱାୟାର): ରାୟଗଡ଼ା ଜିଲ୍ଲାର ଗୁଣୁପୁର ଅଞ୍ଚଳରେ ଏକ ପଥର କ୍ୱାରୀରେ ବିସ୍ଫୋରଣ ଘଟଣାରେ ସ୍ଥାନୀୟ ତହସିଲଦାରଙ୍କୁ ନିଲମ୍ବିତ କରାଯାଇଥିବା ରାଜ୍ୟ ରାଜସ୍ୱ ବିଭାଗର ବରିଷ୍ଠ ଅଧିକାରୀ ବୁଧବାର କହିଛନ୍ତି ।
ନିଲମ୍ବିତ ଗୁଣୁପୁର ତହସିଲଦାର ଲକ୍ଷ୍ମୀନାରାୟଣ ସାବତଙ୍କୁ ନିଲମ୍ବନ ସମୟରେ ଜିଲ୍ଲା ମୁଖ୍ୟାଳୟରେ ରହିବାକୁ ନିଦେ୍ର୍ଦଶ ଦିଆଯାଇଛି । କର୍ତ୍ତୃପକ୍ଷଙ୍କ ବିନା ଅନୁମତିରେ ସେ ମୁଖ୍ୟାଳୟ ଛାଡ଼ି ଯାଇପାରିବେନି ।
ଗୁଣୁପୁର ତହସିଲ ଅନ୍ତର୍ଗତ ଓକିଲଗୁଡ଼ାରେ ଦୁଇ ଦିନ ତଳେ ହୋଇଥିବା ଏକ ପଥର କ୍ୱାରୀ ବିସ୍ଫୋରଣରେ ଜଣେ ମହିଳାଙ୍କ ସମେତ ୩ ଜଣ ପ୍ରାଣ ହରାଇଥିଲେ ।
ଏହି ଘଟଣାରେ ପୂର୍ବରୁ ଦୁଇ ଜଣ ଆରଆଇଙ୍କୁ କାରଣଦର୍ଶାଅ ନୋଟିସ ହୋଇଥିବା ବେଳେ ଅତିରିକ୍ତ ଆରଆଇ ଅନୁପ କୁମାର ମିଶ୍ରଙ୍କୁ ନିଲମ୍ବିତ କରାଯାଇଛି ।
ଜିଲ୍ଲାପାଳ ପ୍ରମୋଦ କୁମାର ବେହେରା ଏହି ଘଟଣାରେ ତହସିଲଦାରଙ୍କୁ ନିଲମ୍ବିତ କରିବାକୁ ରାଜ୍ୟ ସରକାରଙ୍କୁ ସୁପାରିସ କରିଥିଲେ ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
